Anuel AA
Emmanuel Gazmey Santiago (1992-yil 26-noyabrda tugʻilgan), professional Anuel AA sifatida tanilgan, Puerto-Rikolik reper va qo'shiqchi. Uning musiqasida koʻpincha yoshligida mashhur boʻlgan qoʻshiqlarning namunalari mavjud. U Puerto-Rikolik hamkasblari Cosculluela, Ivy Queen va amerikalik reper 6ix9ine bilan huquqiy muammolari va janjallari tufayli lotin musiqa olamida bahsli shaxs sifatida koʻriladi. Emmanuel Karolina (Puerto-Riko) shahrida oʻsgan, u oʻn toʻrt yoshida musiqa yozishni boshladi va toʻrt yil oʻtgach, 2010-yilda uni onlayn tarzda internetga yuklashni boshladi, keyinchalik amerikalik reper Rick Rossning „Maybach Music Group“ Lotin boʻlimi bilan sharnoma imzoladi. Uning 2016-yilgi „Real Hasta la Muerte“ miksteypi omma orasida mashxur boʻldi, ammo uning muvaffaqiyati oʻsha yili Puerto-Rikoda noqonuniy oʻqotar qurol saqlagani uchun 30 oylik qamoq jazosi bilan yakunlandi. U oʻzining debyut albomining toʻliq qismini qamoqda boʻlganida yozgan va shu vaqt ichida lotin musiqa janri mashhurlikka erishgan. Anuel AA oʻzining „Real Hasta la Muerte“ deb nomlangan debyut albomini 2018-yil 17-iyulda, qamoqdan chiqqan kuni chiqardi. Albom tanqidchilar tomonidan ijobiy kutib olindi va tijorat muvaffaqiyatiga erishdi. Kelgusi olti oy ichida u Billboard Hot Latin songsda paydo boʻlib, eng yaxshi Latino sanʼatkorlaridan biri sifatida oʻz mavqeini mustahkamladi. 2019-yil avgust oyida u Daddy Yankee, Karol G, Ozuna va J Balvin bilan hamkorlikda yaratgan „China“ qoʻshigʻini chiqardi va bu butun dunyoda muvaffaqiyat qozondi. Undan keyin Shakira bilan birgalikda „Me Gusta“ xit qoʻshigʻini va ikkinchi albomi „Emmanuel“ni 2020-yil 29-mayda chiqardi. 2020-yil noyabr oyida Anuel AA Instagramda bayonot berdi va uning yaqinda musiqa olamida nafaqaga chiqqanligi, oila va munosabatlar muammolari haqida yangi qoʻshiq chiqardi. U Ozuna bilan birgalikda Los Dioses albomini chiqardi. Uning uchinchi studiyaviy albomi Las Leyendas Nunca Mueren 2021-yil 26-noyabrda chiqdi. Albom 16ta singlni oʻz ichiga olgan. 2021-yil dekabr oyida Anuel UFC bilan hamkorlik qilgan birinchi latin sanʼatkori boʻldi. „Real Hasta La Muerte“ UFC-269 asosiy kardning muhim lahzalari uchun „UFC Fight Replay“ homiysi boʻldi. UFC bilan shartnomada Anuel AAning vizual tasvirlari, logotipi va uchinchi albomi Las Leyendas Nunca Muerenning badiiy konsepsiyasini oʻz ichiga oladi. 2022-yil 18-fevralda Anuel 2022-yilgi NBA All-Star Mashhurlar basketbol shou oʻyinida ishtirok etdi.